**РАЙОНЕН СЪД - ГРАД ДУПНИЦА**

**О Т Ч Е Т Е Н**

**Д О К Л А Д**

**ЗА ДЕЙНОСТТА НА**

**РАЙОНЕН СЪД-ДУПНИЦА**

**ПРЕЗ 2016 ГОДИНА**

**СТРУКТУРА И ОБХВАТ НА ДОКЛАДА**

**I. КАДРОВА ОБЕЗПЕЧЕНОСТ НА РАЙОНЕН СЪД ГР.ДУПНИЦА**

1. Брой на работещите съдии и помощен персонал в Районен съд гр.Дупница

а/ Брой на съдиите

б/ Брой на служителите

в/ Административно ръководство на Районен съд гр.Дупница

**ІІ. ДВИЖЕНИЕ И РАЗГЛЕЖДАНЕ НА ДЕЛАТА В РАЙОНЕН СЪД ГР.ДУПНИЦА**

1.Наказателни дела.

а/ Наказателни общ характер дела

б/ Наказателни частен характер дела

в/ Наказателно-административен характер дела

г/други наказателни дела

д/частни наказателни дела от досъдебното производство

е/административни дела по ЗАНН

2. Граждански дела.

а/ Граждански дела -видове

б/ Граждански дела, разглеждани по реда на чл.410-417 ГПК

в/ Граждански административни дела

**ІІІ. НАТОВАРЕНОСТ НА СЪДИИТЕ ОТ РАЙОНЕН СЪД ГР.ДУПНИЦА**

**ІV. БЮРО СЪДИМОСТ**

**V.СЪДЕБНО ИЗПЪЛНЕНИЕ**

**VI.СЪДИЯ ПО ВПИСВАНИЯТА**

**VII.СГРАДЕН ФОНД И ТЕХНИЧЕСКА ОБЕЗПЕЧЕНОСТ**

**ПРИЛОЖЕНИЕ**

Справка за движението на делата по съдии в Районен съд гр.Дупница през 2016г.

Справка за резултатите от работата на всеки един съдия от Районен съд гр.Дупница през 2016г., включително и приключени дела от други съдилища, от които е дошъл или бил командирован и справки за движението на всички дела през отчетната година

**КАДРОВА ОБЕЗПЕЧЕНОСТ**

В одобреното щатно разписание ,действащо от началото на 2016г.бяха заложени 51 щатни бройки, от които : дванадесет за магистрати , една за съдия по вписванията и две за държавен съдебен –изпълнител, и тридесет и шест за съдебни служители, както следва : административен секретар /I бр. зав.служба"деловодство" /1бр./ , гл. специалист - счетоводител /1 бр. касиер /1 бр. системен администратор и съдебен статистик1, деловодител регистратура/1бр./ , секретар-протоколисти /10бр/; съдебни деловодители /1 2бр./бр. архивар /1бр/; чистачи /Збр/. огняр /1бр./ и призовкари /4бр./.

С решение на Пленума на Висшия съдебен съвет от 02.06.2016г. е открита процедура по преназначаване по реда на чл.194ЗСВ/изм./ е съкратена 1 щатна длъжност съдия в Дн РС и открита една щатна бройка длъжност съдия в СРС.С решение на съдийската колегия на ВСС от 07.06.2016г. съдия Мария Шейтанова-Воденичарова е преназначена в СРС.

Двете решения са обжалване пред ВАС ,като до момента на изготвяне на настоящия доклад, делата не са приключени и горните решения на кадровия орган не са влезли в сила.

Съотношението на съдебната администрация /щ.бр. на служители / с броя на магистратите и юристите / съдия по вписванията и съдии изпълнители / е 2,8 към 1 .

**МАГИСТРАТИ**

През 2016г./ до м. 10.2016г./ година в Районен съд - Дупница работеха десет съдии, а след този период и понастоящем -девет,макар и по щат да са заложени 12броя.През м. 10.2016г. съдия Кьосева бе повишена в длъжност-съдия АССГ. Съдия Шейтанова, от встъпването и в длъжност, до преместването и в СРС е била в отпуск по майчинство. Не е приключен конкурса ,обявен от ВСС през 2015г. за външно назначаване за освободената през предходната година длъжност за съдия.

В Районен съд - Дупница са обособени две отделения-наказателно и гражданско.Съобразно предвидения щат и видовете дела,двете отделения се състоят от по 6бр.съдии, като реално в наказателното работят петима съдии , а в гражданското -четирима съдии.

**ДЪРЖАВНИ СЪДЕБНИ ИЗПЪЛНИТЕЛИ**

През 2016г. в Районен съд гр. Дупница, осъществяваха дейност двама държавни съдебни изпълнители.

**СЪДИЯ ПО ВПИСВАНИЯТА**

До м.юли 2016г. в Районен съд гр.Дупница осъществяваше дейност един съдия по вписванията,след което длъжността е вакантна, като дейността от този месец и понастоящем се осъществява от държавните съдебни изпълнители.

**СЛУЖИТЕЛИ**

През отчетната 2016г. година щата на Районен съд гр.Дупница включваше 36 служители,като всички щатни бройки са заети.В съда работят административен секретар, системен администратор и съдебен статистик счетоводител и касиер, архивар, 10 деловодители, 10 съдебни секретари, 4 призовкари и 3 хигиенисти.

Специализираната администрация е организирана по служби и самостоятелни длъжности, съобразно изискванията на чл.16, ал.2 ПАС. Деловодството на съда е разпределено в деловодство по наказателни дела, където работят 3бр.деловодители, деловодство по граждански дела-3бр.деловодители, регистратура-2бр-деловодители и информация -2бр. Деловодители, 2бр.деловодители в съдебно изпълнение,1бр.-в архива и 1 бр.бюро съдимост. Обособено е заповедно деловодство, в което работят двама деловодители.Служителите от съответните деловодства обслужват работата на всеки един от съставите на съда, като със Заповед на председателя е направено разпределение между деловодителите и съдебните състави. Деловодителите на информация извършват справки и обслужват граждани през целия ден. Това разпределение на дейностите е от няколко години. Същото се доказа като в целесъобразно, постига се равна натовареност на служителите и спомага за тяхната ефективна дейност. Осигурена е възможност на гражданите да получават всички необходими справки и книжа от деловодителите на информация, без прекъсване през целия работен ден, което дава възможност за по-голяма концентрация на останалите , при осъществяване на тяхната дейност и допускане на по-малко грешки в работата им.

Съдебните секретари на съда са 10 броя. С оглед спецификата на работата в гражданската и наказателната колегии, от 2010г е въведено изготвянето на тримесечен график за тяхната работа от завеждащия служба секретари, който следи за равномерно натоварване на всеки от служителите. Този модел на работа не е показал слабости и до настоящия момент не е променян.

**РЪКОВОДСТВО НА РАЙОНЕН СЪД ДУПНИЦА**

Районен съд Дупница се ръководеше от административен ръководител –председател и заместник председател.През отчетния период, председателят на съда осъществяваше общото ръководство на съда администрирайки неговата дейност. Организираше и ръководеше работата на помощния персонал с цел оптимизиране правораздавателния процес на съда като цяло и на отделните съдебни състави. Осъществяваше контактите на съда с органите на местната власт,медиите, както и с останалите звена на съдебната система. Председателя на съда образува и разпределя наказателни дела, а зам.председателя на граждански дела на съдии докладчици, на случаен принцип,чрез компютърна програма в изпълнение изискванията на ЗСВ, като организацията на съответните отделения се ръководи –наказателното от председателя, а гражданската от зам.председателя.

**ДВИЖЕНИЕ НА ДЕЛАТА**

НАКАЗАТЕЛНИ ДЕЛА

През 2016 . в Районен съд гр.Дупница са разгледани **2383 бр** общо наказателни дела , от които **1952бр.**.новообразувани и **431 бр.**останали несвършени от предходен период.

**Новообразуваните наказателни дела по видове:**

**Сравнителен анализ по години и по видове постъпили наказателни дела**

Сравнителният анализ сочи,че макар и през настоящата година.да са образувани значително по-голям брой наказателни дела, увеличението се дължи изцяло на частните наказателни дела, най вече искания по реда на ЗЕС-чл.159А,чл.68 ЗМВР и др. Новообразуваните дела от общ характер през отчетната 2016г. са намалели значително,като са образувани 88дела по-малко в сравнение с предходната 2015г. и с 26дела дела по-малко от 2014г. Спад бележат и делата с приложение на чл.78а НК. Увеличен е ръста на делата от административно наказателен характер-100бр. повече от предходната 2015г.Делата от наказателно частен характер се различават с по няколко броя повече от предходната година и по-малко от 2014г.

**ОБЩ ХАРАКТЕР**

През 2016г.в ДРС са образувани 351бр.дела от общ характер.

**Сравнителен анализ по години:**

Сравнителния анализ на броя образувани дела по видове, през годините, сочи интересна и ненаблюдавана до сега тенденция- спад по всички видове дела/ с изключение на тези по чл.343б, и 343в./.Впечатление прави драстичния спад на престъпленията против собствеността-72бр., като в 90% от този вид дела са кражби,като повече от половината от тях са по основния състав на чл.194 НК. Внесените дела за длъжностни присвоявания са 5бр. има 1бр. дело за обсебване и 5бр.измами, от които 2бр. документна измама.Спад бележат и делата по обвинения срещу личността, като голям част от новообразуваните са за средни телесни повреди и закана с убийство.

Единствено ръст бележат делата,образувани за общоопасни престъпления, които в основната си част са по обвинения по чл.343бНК и чл.343в.НК-128бр. дела.

Горния анализ обаче, не дава възможност за задълбочена преценка за причините за намалението на делата от общ характер/ намаляване броя на престъпленията, по-ниска разкриваемост или др./,доколкото броя на образуваните дела се определя от внесените обвинителни актове и споразумения от ДРП.Прави впечатление обаче,че делата от общ характер са в голямата си част са с малка фактическа и правна сложност.

**ЧАСТЕН ХАРАКТЕР**

През 2016г. в Районен съд гр.Дупница са образувани 41 бр.дела от наказателно-частен характер

Анализ по години:

През отчетния период се установява увеличение на делата в сравнение с предходната 2015г. , близо до равнището до равнището на 2014г.Сравнителния анализ сочи,че през годините не се забелязва разлика в този вид дела- най-често провокирани от лоши отношения между съседи или роднини.

**НАКАЗАТЕЛНО АДМИНИСТРАТИВНИ ДЕЛА**

През 2016г. в ДРС са образувани 54бр.. административно наказателни дела по реда на чл.78аНК.

Сравнение по години:

През настоящата отчетна година, този вид дела бележат спад, без да се променя вида на образуваните дела- най-често производства за престъпления по чл.343б,ал.3 НК и чл.343вНК.

**ДРУГИ НАКАЗАТЕЛНИ ЧАСТНИ ДЕЛА**

През отчетната година са образувани 1020бр..други частни наказателни дела.

Анализ по видове и години:

Сравнителния анализ сочи,че броя на този вид дела бележи значителен ръст, като това се дължи на множеството производства по чл.159аНПК-607бр., които се внасят като отделни искания към различните оператори на трафични данни, независимо,че касае едно и също лице, по едно и също досъдебно производство.

**АДМИНИСТРАТИВНОНАКАЗАТЕЛНИ ДЕЛА**

През отчетната 2016г. са образувани 486бр.. дела от административно наказателен характер.

Сравнителният анализ анализ през годините сочи,че и през настоящата година се наблюдава увеличение на този вид дела. През отчетната 2016г. новообразувани анх.дела са 486бр., при 387бр. за 2015г. и 558бр. за 2014г. т.е. намалението , установено през миналата 2015г. явно не е трайна тенденция при този вид дела. Освен обаче да се констатират различията в броя на делата, не може да обосноват причините, на които се дължи това увеличение- дали се касае за извършени повече административни нарушения, или за по-голяма активност от страна на административно наказващите органи.Все пак ,постъпленията по видове дела са устойчиви през три годишния период, като най-голям брой са делата по ЗДвП, следвани от тези по ЗМВР.

**РАЗГЛЕДАНИ НАКАЗАТЕЛНИ ДЕЛА-ОБЩО**

Сравнение по години:

Общият брой на разглежданите дела през 2016г. е значително надвишава тези, през предходните две години,предвид значително по-големия брой новообразувани дела.

**БРОЙ ПРИКЛЮЧЕНИ /РЕШЕНИ/ НАКАЗАТЕЛНИ ДЕЛА**

През 2016г. бяха приключени 1875бр. дела или 78,68% от делата за разглеждане като останали за довършване са 508бр. дела или 21,32%.

**ПРИКЛЮЧЕНИ НАКАЗАТЕЛНИ ДЕЛА ПО ВИДОВЕ И СРОКОВЕ ПРЕЗ 2016г.**

През отчетната година в тримесечен срок бяха приключени 1417бр. дела или 75,57% от свършените дела.

**СРАВНИТЕЛЕН АНАЛИЗ ПО ВИД И БРОЙ ПРИКЛЮЧЕНИ ДЕЛА**

През 2016г.бяха приключени 369бр.бр.НОХ дела, от които 258бр. са прекратени по споразумение,,10бр. са прекратени по други причини и 101бр. са приключили с присъда.

Приключени са 42бр.НЧХД, от които 20бр. с присъда и 12бр. по спогодба.

От приключените 46бр.НАХД по чл.78аНК-, 44бр. са с решение и 2бр.с определение.

Сравнителният анализ на свършените наказателни дела през годините, сочи,че делата, че се запазва положителната тенденция от предходните години,все повече дела да приключват в този срок, като през отчетната година има значителен ръст, като в този срок са приключени 75,57%. Традиционно, по-голямата част от делата от общ и частно наказателен характер приключват в този срок, а делата от наказателно частен характер и административно наказателен характер се разглеждат за по-продължителен период, което изглежда парадоксално с оглед значително по-ниската им правна и фактическа сложност.

Причините за неприключване на административно наказателните дела в тримесечен срок, са същите от предходните години - неокомплектоване на преписките от АНО с всички относими доказателства, искания на страните за нови доказателства, както и практиката , налагана от касационния съд за засилено служебно начало в административно наказателния процес, задължаващ съда да събира доказателства по всички възражения на страните, независимо,че последните не сочат и не представят такива.

По делата от наказателно частен характер ,анализа сочи,че традиционно страните не желаят своевременно приключване- изчаквайки се всяка от тях първа да представи доказателствата и едва тогава се правят доказателствени искания.Често неявяване на страните/ и тъжител и подсъдим/, като се представят болнични и т.н.не на последно място, дългогодишния опит сочи,че този вид дела се завеждат с цел взаимен тормоз, а не желание за реализиране правата на засегнатите лица.

**ВЪРНАТИ НА ПРОКУРАТУРАТА**

През 2016г.. на Районна прокуратура бях върнати общо 6бр. дела ,от които 5бр. дела от общ характер и 1 бр. дела от наказателно административен характер, по реда на чл.78а НК.,като всички са върнати от разпоредително заседание.

Анализ на върнатите дела по години:

Сравнителния анализ на върнатите дела сочи,че през настоящата отчетна година значително са намалели върнатите дела.Основната причина е преустановената практика на съда да връща дела при несъответствие между обстоятелствена част и диспозитива на обвинителния акт,което води до по-голям брой оправдателни присъди ,поради неправилна квалификация.

**ПОСТАНОВЕНИ ПРИСЪДИ ПРЕЗ 2016г.**

През 2016г. бяха постановени 101бр.. присъди по дела от общ характер, от тях- 10бр.оправдателни; 22бр. присъди по НЧХ дела, от които 6бр.оправдателни и 44 бр.решения по НАХД с приложение на чл.78аНК, от които 6бр.оправдателни.

Сравнителен анализ по години, за присъдите, постановени по делата от общ характер:

Сравнителният анализ сочи,че през отчетната година, броя на оправдателните присъди по НОХД бележат леко увеличение, но само като цифрово изражение.Имайки предвид значително по-малкия брой постановени присъди-101бр., то реалното увеличение на оправдателните присъди е значително, в сравнение с предходните две години.

Причините за постановените оправдателни присъди са различни-неизлагане на защитна теза от обвиняемия в хода на досъдебното производство и съответно несъбиране на доказателства в тази насока,която теза обаче се развива в хода на съдебното следствие, което налага събиране на нови доказателства, опровергаващи обвинението.Внасяне на обвинителни актове за маловажни случаи по см. на чл.9 НК; неправилна квалификация на обвинението.

**Постановени присъди и споразумения по вид престъпления по НОХД:**

През 2016г. бяха постановени 359бр. присъди и споразумения по НОХД.

Анализа на постановените присъди сочи,че и през настоящата отчетна година , се запазва тенденцията за най-голям дял на постановените присъди за общоопасни престъпления/ в частност в транспорта/ ,следвани от тези,постановени за престъпления срещу собствеността. .Броя на постановените присъди и одобрените споразумения е по-малък от тези през предходните години и се дължи и на значително намаления брой постъпления от районна прокуратура Дупница.

През отчетната година не бяха разгледани дела от обществен интерес.Не се прояви и засилен медиен интерес по отделни дела,макар и местните медии почти ежедневно отразяват дейността на съда, ползвайки информацията от интернет страницата на съда, която се обновява ежедневно.

**СЪОТНОШЕНИЕ МЕЖДУ НАСРОЧЕНИ И ОТЛОЖЕНИ ДЕЛА**

През 2016г.бяха насрочени за разглеждане 1602 бр. наказателни дел от общ и частен характер.От тях бяха отложени 1207бр.

Сравнителния анализ на насрочените и отложени дела през годините сочи,че през настоящата година има леко намаление на отложените дела, спрямо предходната година.

**СТРУКТУРА НА НАКАЗАНАТА ПРЕСТЪПНОСТ**

През 2016 г. броят на лицата с наложено наказание / нохд и нчхд и 78аНК /е 476бр. бр., а. 39бр.лица са оправдани.

От осъдените 431бр. лица 18бр. са били непълнолетни . Наказание „лишаване от свобода" до три години е наложено на 267бр. лица,а по отношение на 194бр.от тях е приложен чл.66,ал.1 отНК.На 6лица са наложени наказания „лишаване от свобода" за срок от три до петнадесет години. На 17 лица е наложено наказание „глоба" . На 74 лица е наложено наказание „пробация" и на 10 лица са наложени други наказания.

Сравнителен анализ по години:

Сравнителния анализ на наказаната престъпност през годините сочи,че през настоящата година е наложено наказание“лишаване от свобода“ на значително по-голям брой лица,независимо от запазилата с се тенденцията в голямата си част постановените присъди да са за леки престъпления , по дела с малка фактическа и правна сложност.Тази промяна във вида наложени наказания е обусловена най-вече от законодателните промени с въвеждането на долна граница на наказанието през отчетната 2016г. по отношение престъпленията по чл.343б и чл.343в НК. Забелязва се леко намаление на броя на осъдените непълнолетни лица-18бр. за настоящата отчетен период, при 20лица за 2015г.

**БРОЙ ОСЪДЕНИ ЛИЦА ПО ГЛАВИ ОТ НК ПРЕЗ 2016г.**

**БРОЙ ОБЖАЛВАНИ И ПРОТЕСТИРАНИ ДЕЛА**

**Резултати , изводи.**

През 2016 год. са обжалвани и протестирани актовете по 333 бр.наказателнидела или 17,7% от общо решените .

Обжалвани по вид дела:

Върнати обжалвани наказателни дела от въззивната и касационна инстанции през 2015г.са 293бр.дела.От тях 179бр. са потвърдени,74бр.отменени и 40бр.изменени, или отменените присъди,решения и определения са 25,3% от обжалваните, изцяло потвърдени -61% и изменени-13,7%.

**ГРАЖДАНСКИ ДЕЛА ЗА РАЗГЛЕЖДАНЕ**

Броят на разглежданите дела през отчетната 2016 год. е 2318бр.. дела.От тях - новообразувани / граждански, и 410-417ГПК/- 2090бр., от които 12бр.дела от административен характер и несвършени от предходен период - 228 бр.Или 90 % от разглежданите дела са новообразувани и 10 % са останали несвършени от предходен период.

Сравнителен анализ по години и по видове постъпили дела

**ПОСТЪПЛЕНИЯ - ОБЩО - ПО ГОДИНИ**

През настоящата отчетна година почти няма промяна в общия брой новообразувани граждански дела-същите са с 4 по-малко от предходната,като се забелязва лек спад в новообразуваните граждански дела- до нивото на 2014г. и увеличение на административните дела.

**Анализ на делата по вид и брой през годините**

Сравнителния анализ на броя и видовете граждански дела през годините, сочи,че броя на делата през отчетната година е почти равен/ само с 4бр.по-малко/ от този на предходната 2015г. лек ръст бележат делата по КТ и делбите. Спад има при облигационните искове и гражданските дела от друг вид.Значителен е ръста на административните дела.

**РАЗГЛЕЖДАНИ ДЕЛА – ОБЩО**

Сравнителният анализ на разгледаните дела сочи,че през настоящата отчетна година, броя дела за разглеждане е по-малък от този за предходните години, въпреки образуваните повече граждански дела, но това се дължи на положителната тенденция, наблюдавана през предходните две години, да се решават все повече граждански дела.

**СВЪРШЕНИ / РЕШЕНИ / ГРАЖДАНСКИ ДЕЛА**

През 2016 год. в Районен съд *-* Дупница са свършени 2090 бр. граждански дела**,** от които 10бр..административни дела. Решени по същество са 1959бр..и 131бр..прекратени.

Сравнителен анализ по години:

**СВЪРШЕНИ ГРАЖДАНСКИ ДЕЛА В 3-МЕСЕЧЕН СРОК**

Анализ по години

Сравнителния анализ на свършените дела през годините и сроковете на приключване сочи,че през настоящата отчетна година,са приключени по-малко дела от предходните години,което се дължи и на леки спад в новообразуваните дела..Запазва се положителната тенденция от предходните години ,като през настоящата година 92,7% от решените дела са приключени в 3 месечен срок.Следва да се има предвид,че заповедните производства намаляват през последните три години и решените граждански дела са такива, разглеждани в открито съдебно заседание,което обаче не е повлияло на срочността на работата на съдиите от гражданска колегия.

През отчетната година и предходните такива,не са постъпвали жалби за бавност по делата.

**СЪОТНОШЕНИЕ МЕЖДУ НАСРОЧЕНИ И ОТЛОЖЕНИ ДЕЛА**

През 2015г. за разглеждане в открито съдебно заседание са насрочени 1098бр.граждански дела, а са отложени 491бр. дела ,от които 329 в първо по дело заседание -или общо отложените дела са 44,7 %,което сочи,че се очертава положителна тенденция за все по-малък брой отложени дела.

Причините за отлагане на делата остават непроменени: по искане на страните за представяне на доказателства в по наказателните дела , с оглед сключване на спогодба и нередовно призоваване.По голям брой дела страните имат постоянно местоживеене в населени места извън гр.Дупница, което налага призоваването да става, чрез съответните общини и кметства , където призовките не се връчват своевременно , не се оформят по предвидения ред или се връщат след съдебното заседание. Невярното посочване на адресите на страните също води до нередовно призоваване.

**ОБЖАЛВАНИ ГРАЖДАНСКИ ДЕЛА**

През 2016 год. са обжалвани актовете по 237 бр.граждански д и административни дела или 11,3%.Анализа сочи,че е броя на обжалваните деланамалява и през тази отчетна година.

През отчетната година, от въззивна и касационна инстанция/ включително и от обжалваните през минали години /,са върнати 158бр. дела, от които 39бр.определения. От тях 95бр.-60,1% са потвърдени, 28бр.. са отменени изцяло-17,7% и 34бр.. -22,2са частично отменени.

**ПОСТЪПИЛИ ДЕЛА - НАКАЗАТЕЛНИ И ГРАЖДАНСКИ - ОБЩО**

Общият брой на постъпилите наказателни и граждански и административни дела през 2016г.. е 4042бр.

Анализ по години:

**Средно месечно постъпления на един съдия:**

**Анализ по години:**

През 2016г. ,както и през предходните такива, съдиите от Районен съд гр.Дупница, работеха в намален състав.По щатно разписание, за РС гр.Дупница са предвидени 12 щатни бройки за съдии.До м.октомври 2016г. работеха 10бр. съдии, а след този месец-до края на отчетната година-9 съдии.

Увеличения брой постъпили наказателни дела през 2016г. доведоха до по-висока натовареност, по щат и минимално намаление на действителната такавана всички съдии, предвид,че голяма част от тях се разглеждат по дежурство.

През 2016г. средномесечните постъпления на един съдия по щат са **28.06 бр.** дела.

Действителната натовареност ,/според работилите през годината магистрати/ е **34,37 бр.**.дела.

Анализа на средномесечните постъпления през годините сочи,че през настоящата година, увеличения брой постъпления от дела, се отразява на натовареността на съдиите, която съответно се увеличава в сравнение с предходната година.

**РАЗГЛЕЖДАНИ ДЕЛА-НАКАЗАТЕЛНИ И ГРАЖДАНСКИ – ОБЩО.**

**СРЕДНА НАТОВАРЕНОСТ НА СЪДЕБНИЯ РАЙОН**

Общият брой на разглежданите наказателни и граждански дела през 2016г. е бил 4701бр.

Натовареността на съдиите, спрямо разглежданите дела през 2016г. е била32,64% средномесечно по щат,а действителната натовареност-39,97бр. дела на месец.

**РЕШЕНИ ДЕЛА - НАКАЗАТЕЛНИ И ГРАЖДАНСКИ – ОБЩО**

През 2016г. са приключени общо 3965 бр.дела, от които 2090 бр.граждански и 1875бр. наказателни дела или 84,5 % от общо разгледаните дела.

Анализ по години:

През отчетната година е приключен голям брой -84,3% от общо разгледаните дела . Сравнителния анализ сочи,че се запазва наложената положителна тенденция от предходните години, все повече дела да приключват със съответния съдебен акт.

**Средномесечно свършени дела от един съдия:**

От приключените през 2016г- 3 965бр.. дела, средномесечно свършените дела от един съдия на база 12 месеца по щат е била **27,53**., като действителната натовареност е -**33,71бр.**.

Действителната натовареност на съдиите от гражданска колегия е **43,54.**дела приключени за месец, а на съдиите от наказателна колегия-.28,40бр.

Сравнение по години

**Средна натовареност на съдиите . Тежест, видове разпределени и решени дела, и качество на съдебните актове.**

Брой решени дела/граждански и наказателни/ през 2016г. от всеки съдия:

**Качество на съдебните актове.**

През 2017г. от инстанционен контрол / въззивен и касационен/ бяха върнати общо 451бр. дела- 293бр. наказателни и 158бр. граждански дела.

От тях 274бр. са потвърдени изцяло- или 60,7% / 95бр. граждански и 179бр.наказателни/,;24%-109бр. са отменени/30бр.граждански и 74бр. наказателни/ и 75бр. изменени/ 35бр.граждански и 40бр.наказателни/.15,3%.

Анализа на резултатите сочи,че съдиите и от двете отделения постановяват качествени актове, като през настоящата отчетна година и съдиите от наказателното отделение са подобрили резултатите си,доближавайки се към традиционно по-добрите такива на съдиите от гражданското отделение.

**Обжалвани, потвърдени, отменени и изменени актове на всеки съдия:**

Анализа на горните данни, налага извода,че съдиите от Районен съд гр.Дупница имат много добра правна подготовка и изготвят качествени съдебни актове. И в двете отделения,преобладават потвърдените актове от горните инстанции.Запазва се положителната тенденция, започнала от миналата година, и резултатите на съдиите от наказателното отделение да се доближават все повече до традиционно добрите такива на гражданското отделение..Следва да се отбележи,че с особено добри резултати се открояват съдиите Пейчева и Алексиева от наказателното отделение с най-малък брой изцяло отменени актове ,както и Малчев Димитров от гражданското отделение, които имат само по един изцяло отменен акт..

**РЕЗУЛТАТИ ОТ ПРОВЕРКИ**

През 2016г. в Районен съд гр.Дупница бяха извършени тематична проверка по влезлите в сила определения по обезпеченията на бъдещ иск от ИВСС през периода 2014 и 2015г.,както и проверка от Окръжен съд по образуването, движението и приключването на наказателните дела, които приключиха със съответните актове.Констатациите от проверката на ИВСС са за изцяло законосъобразно прилагане на ГПК от съдиите от гражданско отделение и не са отправени препоръки. С Акта за проверка на наказателното отделение, от Окръжен съд гр.Кюстендил са направени малък брой препоръки, за подобряване организация на работата по движението на делата,които ще бъдат съобразени.

**БЮРО ЗА СЪДИМОСТ**

Брой издадени свидетелства за съдимост, през годините:

Анализа на горните данни сочи,че броя на издадените свидетелства за съдимост бележи увеличение, в сравнение с предходните две години.

.През 2015г. са издадени 1554бр. справки за съдимост за нуждите на разследващите органи и са съставени 487 броя бюлетини за съдимост.

**СЪДЕБНО ИЗПЪЛНЕНИЕ**

**ИЗПЪЛНИТЕЛНИ ДЕЛА – ПОСТЪПЛЕНИЯ**

През 2016г. са постъпили 282бр. изпълнителни дела .Несвършени от минал период са 4119бр. дела или общо 4401бр.

**Постъпления през годините:**

Сравнителният анализ на постъпленията през трите последователни години сочи,че тенденцията за намаляване броя на образуваните дела през настоящата отчетна година е преустановена, като е налице лек ръст на делата 282бр. Прави впечатление обаче, че намаляват изпълнителните дела, образувани в полза на търговци и ЮЛ, като увеличението на общия брой новообразувани дела е за вземания на държавата.

Размерът на дължимите сумипо делата/ недовършени от предходен период и новообразувани такива/ през 2016г. е бил 12 241 197,23лв.; през 2015г. е бил 12 803 938,25лв.,а през 2014г. – 11 869 124,85лв..; Анализа на данните сочи,че размера на дължимите суми бележи леко намаление, в сравнение с предходната година.

През 2016 год. в службата са изготвени 8374 бр.призовки и книжа и са връчени 6741бр. Срещу действия на държавния съдебен изпълнител са подадени 4бр. жалби , като 1бр. е уважена.

**Средно месечно постъпление на съдия изпълнител през 2016 год.** През 2016г -средно месечното постъпление от дела на съдия-изпълнителя е било -11,75, при 11,12 за 2015г. бр. и 17,87бр. за 2014г. г. и

Сравнителният анализ сочи леко увеличение на натовареността, спрямо предходната година.

**СВЪРШЕНИ / ПРЕКРАТЕНИ / ИЗПЪЛНИТЕЛНИ ДЕЛА**

През 2016г.са свършени/прекратени/ 342бр. дела, от които 166 бр. чрез реализиране на вземането,171бр. прекратени по други причини и и 4бр. изпратени на друг съдебен изпълнител.Анализ по години:

Анализа на свършените изпълнителни дела сочи,че броя на свършените дела се е увеличил многократно, което налага извода за много добра работа на държавните съдии изпълнители. Многократно е увеличен и броя на делата, приключени с реализиране на вземането.

През 2016г. са събрани 587 217,98лв. Сумите по прекратените изпълнителни дела по други пречене/ изпращане на друг СИ,давност и др./ са в размер 78 859,67лв.като несъбрани са 10 914 234,56лв.

**СЪДИЯ ПО ВПИСВАНИЯТА**

ИЗВЪРШЕНИ ВПИСВАНИЯ

През 2016г.съдията по вписвания е извършил 6 087бр..вписвания.Издадени са 1216бр. удостоверения .През отчетната 2016г. са постановени 8 отказа за вписване, като от съдебен контрол са върнати 2броя-1 потвърден и 1бр. отменен.

През, 2016г. са извършени 6 087бр. вписвания, през 2015г.. са извършени 6042бр. вписвания, а през 2014г.-. са извършени 6542бр. вписвания, .

Сравнителният анализ сочи,че броя на вписванията почти не търпи промяна през годините.

Дейността на службата по вписванията не се отчита и анализира от ДнРС.

**СГРАДЕН ФОНД И ТЕХНИЧЕСКО ОБОРУДВАНЕ**

През отчетната 2016г. не бяха отпуснати средства за ремонтни дейности на сграда на съда, независимо от многократни искания до министерство на правосъдието .С оглед изменението на ЗСВ такива са направени и към ВСС, придружени със съответните КСМ. Средства за поддръжка на сградата ,въпреки исканията, се отпускат само при на аварийни ремонти, без да се предприемат мерки за подмяна на инсталации, и преустройства. Последните са необходими, за адаптиране на сградата за хора с увреждания, за които е изцяло недостъпна, както и съобразяване с изискванията с Наредба №4 на МП.

**Техническо оборудване**

През настоящата отчетна година, продължиха да се използват част от програмите формиращи националната информационна система : КБюро съдимост по ЛОТ 4 , 2. Документооборотната система разработена по ЛОТ 2 .Използва се въведената деловодна програма САС-IS Варна, като всички книги и регистри се водеха на електронен носител, като се разпечатваха през определен период за , със заповед на административния ръководител .

В съда се използва Интернет - услуги по комутируема линия и чрез електронна пощенска кутия и защитен имейл обновяваше правната програма "Апис " .

Районен съд - Дупница ползва абонамент.за счетоводната програма "Поликонт" и програма за заплати, хонорари и кадри "Омекс 2000”.,

В БС е въведена програмна система '"Бюро съдимост с отдалечена връзка", която дава възможност да се извършват справки в други бюра за съдимост в страната / използващи системата /,чрез електронна поща продължи да действа.

В Съдебно изпълнителната служба се използва програмен продукт за деловодството.

През отчетната година беше подменено част от техническото оборудване-компютърни конфигурации, сървъри и принтери.

**АДМИНИСТРАТИВЕН РЪКОВОДИТЕЛ-ПРЕДСЕДАТЕЛ НА РАЙОНЕН СЪД –ДУПНИЦА:**

**ЕЛИ СКОКЛЕВА**